Diari Oficial de la Generalitat Valenciana


Sumari del DOGV 9375, del 05-07-2022 (2022/5921)

Anunci per a l'adquisició a títol onerós d'un immoble en la localitat de Burjassot, amb la finalitat d'albergar les dependències del nou Espai Labora d'aquesta localitat, mitjançant concurs públic.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9375

Data del DOGV
:   05-07-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/5921


Data del document
:   20-06-2022

Organisme emissor
:   Labora, Servici Valencià d'Ocupació i Formació

Tipus de document
:   Anunci

Descriptors 

:   * contracte administratiu

Anunci per a l'adquisició a títol onerós d'un immoble en la localitat de Burjassot, amb la finalitat d'albergar les dependències del nou Espai Labora d'aquesta localitat, mitjançant concurs públic. [2022/5921]  
1. Entitat adjudicadora: dades generals, documentació i dades per a l'obtenció de la informació  
a) Organisme: Labora Servei Valencià d'Ocupació i Formació.  
  
b) Dependència: Subdirecció General Administrativa.  
c) Obtenció de documentació: tota la informació relativa a l'expedient serà publicada en el perfil de contractant de Labora Servei Valencià d'Ocupació i Formació, al qual es pot accedir a través de la Plataforma de Contractació del Sector Públic. S'hi pot accedir directament, prement control + clic sobre l'enllaç següent: enllaç informació expedient  
  
d) Obtenció d'informació relativa a aspectes administratius:  
1. Dependència: Servei de Contractació i Gestió Administrativa i Patrimonial.  
2. Domicili: av. Navarro Reverter núm. 2, 7a planta.  
3. Localitat i codi postal: València 46103.  
4. Adreça electrònica: labora\_bqjgntnxdkx@uzl.nc  
e) Obtenció d'informació relativa a aspectes tècnics:  
1. Dependència: Servei d'Arquitectura i Infraestructures.  
2. Domicili: av. Navarro Reverter núm. 2, 1a planta.  
3. Localitat i codi postal: València 46452.  
5. Adreça electrònica: infraestructures\_fazsfj@utv.uq  
f) Data límit d'obtenció d'informació: fins a l'últim dia de presentació d'ofertes, de dilluns a divendres laborables, de 09.00 a 14.00 hores.  
g) Número d'expedient: PTR/22ADQ/02.  
  
2. Objecte  
a) Tipus: privat (compravenda a títol onerós de béns immobles).  
b) Descripció: adquisició a títol onerós d'un immoble a la localitat de Burjassot amb la finalitat d'albergar les dependències de l'Espai Labora de Burjassot.  
  
3. Tramitació i procediment  
a) Tramitació: ordinària.  
b) Procediment: obert (concurs).  
c) Criteris d'adjudicació: per a la valoració de les proposicions i la determinació de la millor oferta s'atendrà una pluralitat de criteris d'adjudicació (criteris avaluables a través de xifres o percentatges i criteris la ponderació dels quals depenga d'un judici de valor) sobre la base de la millor relació qualitat-preu:  
- Millor preu oferit: fins a 52 punts.  
- Antiguitat del local - estat de conservació: fins a 10 punts.  
- Ubicació del local i la seua connexió amb mitjans de transport públic: fins a 10 punts.  
- Adequació de les instal·lacions a les necessitats de Labora: fins a 28 punts.  
  
4. Pressupost base de licitació  
a) Import total: 400.000 - (IVA inclòs).  
b) Finançament: fons Generalitat Valenciana no condicionats.  
  
5. Presentació d'ofertes o de sol·licituds de participació  
a) Data límit de presentació: quinze dies hàbils a comptar des de l'endemà de la publicació de l'anunci en el DOGV i en el perfil del contractant. Si l'últim dia de termini és dissabte, diumenge o inhàbil a efectes administratius, el termini es considerarà prorrogat fins al dia hàbil següent. Les proposicions que es presenten transcorregut l'últim dia de termini no seran admeses.  
b) Lloc de presentació: Labora Servei Valencià d'Ocupació i Formació.  
1. Dependència: les ofertes es presentaran en el Registre General de Labora Servei Valencià d'Ocupació i Formació, sense perjudici de la possibilitat d'acollir-se al que es disposa en l'article 80 del Reglament general de la Llei de contractes de les administracions públiques (RGLCAP), relatiu a l'enviament de la documentació per correu. En cas de no presentar-se l'oferta en el Registre General de Labora, sinó d'acord amb l'article 16.4 de la Llei 39/2015 o l'article 80 del RGLCAP, haurà de remetre's, el mateix dia, un justificant acreditatiu de la presentació dins del termini a l'adreça de correu electrònic labora\_nkdwkrmfjul@ixx.vv  
  
2. Horari Registre General de Labora: de 09.00 a1 05.00 hores de dilluns a dijous i de 9.00 a 14.30 els divendres. Horari d'estiu (des del 15 de maig a 15 d'octubre) de 9.00 a 14.30 de dilluns a divendres.  
3. Domicili: av. Navarro Reverter núm. 2.  
4. Localitat i codi postal: València 46097.  
  
6. Altres informacions  
Els requisits que ha de complir l'immoble són els següents:  
1. Situació: el local ha de trobar-se a la ciutat de Burjassot, en un lloc cèntric i ben comunicat.  
2. Ubicació: local exclusiu per a aquest ús en planta baixa, per a evitar interferències funcionals i de seguretat.  
3. Superfície: la superfície necessària serà aproximadament d'entre 600 m² i 800 m².  
4. Accessos: haurà de comptar amb accés exclusiu i directe des de la via pública.  
5. Accessibilitat: nivell d'accessibilitat adaptat o susceptible de ser adaptat, amb accés públic a peu pla des de l'espai públic.  
6. Entorn: urbà, consolidat i amb espais urbans immediats amplis i apropiats per a aquesta classe d'edificis públics.  
7. Viabilitat d'ús: ús administratiu, per a l'obertura d'un espai Labora.  
8. Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i de sanejament.  
9. Estat de conservació: no s'estableix cap requisit de l'estat de conservació de l'interior del local. Per a la millor adaptació a l'activitat, és preferible que siga molt diàfan i amb una longitud de façana suficient per a la generació d'accessos.  
10. Tipologia: local amb il·luminació natural i ventilació directa des de l'exterior.  
  
València, 20 de juny de 2022.- El director general de Labora Servei Valencià d'Ocupació i Formació: Enric Nomdedéu i Biosca.